BULETINUL SOCIETĂŢII DE ŞTIINŢE 



SOCIETATEA ROMÂNĂ DE ŞTIINŢE DIN BUCUREŞTI. 



DAREA DE SEAMA CU OCAZIUNEA ANIVERSARII SALE DE 20 ANI 

 ÎN ZIUA DE ÎK§E 1910. 



DE 

 Dr. C. I. ISTRATI 



SECRETARUL PERPETUU AL SOCIETĂŢII 



Domnilor, 



Ştiinţa se află la baza fericirii omenirii moderne. Mai mult, 

 ştiinţa este singura sorginte dătătoare de vioaţă ţărilor sau po- 

 poarelor ce o înţeleg, cari o cultivă şi cari ştiu trage foloase din 

 nesfârşitele şi neînchipuitele ei puternice aplicaţiuni. 



Şi dacă acestora le serveşte drept pavăză de apărare şi armă 

 de propăşire şi fericire relativă, in lupta dintre ele pentru exis- 

 tenţa modernă — luptă pe cât de neevitabilă prin permanenţa ei, 

 pe atât şi de neiertătoare în sancţiunea ei neînlăturabilă — pe 

 atât ştiinţa devine fatală acelor ce o nesocotesc sau cari nu-i 

 cunosc încă neţărmuita ei putere ! 



Istoricianul modern, faţă cu condiţiunile vieţii actuale, nu ră- 

 mâne numai un povestitor al faptelor trecute sau un critic când 

 voeşte a pătrunde în destăinuirea cauzelor întâmplărilor ce au 

 avut loc, dar poate cu certitudine să ne arate în mod hotărit 

 faptele ce vor avea loc in viitor. 



El nu are decât a plecă de la raportul dintre starea fiziologică, 

 in înţelesul larg al cuvântului, şi natura ţării ce locueşte un 

 popor, ţinând seamă în acelaş timp de gradul de cultură în care 

 se află şi de aptitudinile ce pot sta în el, în stare latentă, spre a 

 ne arătă, cu siguranţă, ce viitor poate avea un astfel de organism 

 social, în lupta sa cu popoarele împrejmuitoare, de cari diferă 

 adesea prin origina, prin situaţia sa prezentă, prin mijloacele 

 naturale de cari dispune şi prin starea culturală in care se află, 

 faţă cu cea posibilă a momentului dat. 



